**Sonet de Consacrare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet de Consacrare

M-am aprins şi ars în versuri de Iubire

Şi nu m-am consumat pe-a vieţii cale -

Ci imnuri scumpe în cântări şi Osanale

Doamne, Ţi-am adus drept mulţumire!

Sub jarul Ei de foc în scânteieri astrale

Am ars, în flacăra albastră spre servire,

Şi am cântat cu drag frumoasa izbăvire,

Salvarea mare, în reverberaţii triumfale!

N-am încetat, de a ascunde versul lirii

În freamătul de vorbe şi cuvinte spuse,

Şi-am arătat că ard sub verva întâlnirii,

Pe nori, când vei veni în slava Ta Isuse,

Când îngerii vor escorta alaiul fericirii -

Spre veşnicia sfântă-n bucuriile aduse!

Flavius Laurian Duverna